Help:Wiki lefordítása

Kihívásra vágysz? Jó vagy angolból és szeretsz fordítani? Netán késztetést érzel, hogy segíts angolul nem tudó magyar társaidon? Mellesleg imádod a Heroes & Generalst? Akkor segíts nekünk, fordítsuk le együtt a Wikit!

Mi kell hozzá?

 * Első és legfontosabb, az angol nyelvtudás, és hogy legalább középfokú nyelvvizsgával rendelkezz. De nyugi, ha még nincs meg az sem nagy probléma. :)
 * Szótár használata. A szótár használata megengedett, ez mégsem egy nyelvvizsga, csak arra ügyelj, hogy a webforditas.hu-t és a translate.google.hu-t kerüld. Egy-egy szó lefordítására tökéletes, de mondatot ne próbálj meg vele lefordítani. Ha internetes szótárt akarsz használni - én is azt használok -, akkor használd a szotar.sztaki.hu-t.
 * Jó helyesírási és beszédkészség. Erre igazából azért van szükség, hogy a mondtak érthetőek és helyesírási hibáktól mentesek legyenek.
 * Figyelj a kifejezésekre és mindig válaszd ki a megfelelő alakot. Jó ha van nálad szinonima szótár is.

Hogyan is kezdjek neki?
Először is be kell jelentkezned a Heroes & Generals-os felhasználóneveddel vagy e-mail címeddel és persze a hozzá tartozó jelszavaddal. Miután megvagy már szerkeszthetővé is válik az összes oldal, de VIGYÁZZ az angol oldalak is és nem lenne túl jó, ha az angol nyelvű oldal magyarul jelenne meg. Úgyhogy saját magadnak kell megcsinálni, az oldal magyar megfelelőjét egy kisebb trükkel. Az új oldalra kétféleképpen tudsz hivatkozni a régi nevén (pl.: wiki.heroesandgenerals.com/wiki/Ranks/hu) vagy az új nevén (pl.: wiki.heroesandgenerals.com/wiki/Rangok) és érdemes az előző magyar oldalon levő linkeket is megváltoztatni, hogy a magyar oldalról ne az angolra ugorjon, hanem egyből a magyarra.
 * 1) lépés: Nyisd meg az angol oldalt és menj rá a "Szerkesztés" fülre (jobb oldat fent, a keresés mellett), majd másold ki a keretben lévő tartalmat.
 * 2) lépés: Majd, ha ezzel megvagy az URL cím mögé írd be a következőt: /hu (pl.: wiki.heroesandgenerals.com/wiki/Ranks -> wiki.heroesandgenerals.com/wiki/Ranks/hu)
 * 3) lépés: Ekkor kiírja, hogy: Ez a lap jelenleg nem tartalmaz szöveget. Nincs más dolgod mint rákattintani a "Létrehozás" fülre.
 * 4) lépés: Meg fog jelenni egy szerkesztő, melybe be kell illesztened a kimásolt és megformázott (!) angol szöveget, majd lefordítani magyarra.
 * 5) lépés: Mentsd el a munkádat és nevezd át az oldalt. Ehhez kattints a keresés melletti kis nyílra, majd az "Átnevezés"-re.

Sok sikert a munkához!

Ha elakadnál, írj a magyar facebook közösségi oldalra.

Fordítók
Rendezés ABC sorrend szerint:
 * Kovács "PetX" Péter
 * Riskó "Vandorr" György

Ha sikeresen lefordítottál egy-két oldalt, nyugodtan írd fel magadat a listára. :)

en:Help:Language Translation it:Help:Language Translation/it